section_heading: Newcastle United
paragraph_text: Dobrim igrama u Heerenveenu, Tomasson je privukao interes većih europskih klubova. Tako je u srpnju 1997. transferiran u redove premijerligaša Newcastle Uniteda kojeg je tada vodila bivša Liverpoolova zvijezda Kenny Dalglish. Tada je Dalglish izjavio da će Tomasson biti savršeni suigrač Newcastleovom napadaču Alanu Sheareru. Njihovo partnerstvo je isprva djelovalo jako dobro tijekom prijateljskog turnira u Irskoj. Međutim, nakon ozbiljne Shearerove ozljede i kontroverznog transfera Lesa Ferdinanda u Tottenham Hotspur došlo je do prebacivanja Tomassona s njegove prirodne pozicije polušpice u napadača. Tomasson se teško priviknuo na novu poziciju kao i engleski stil igre.<ref>WORLD CUP Squad: Jon Dahl Tomasson Uz to ali i psihološki pritisak, igrač je u ukupno 35 odigranih utakmica postigao svega četiri gola. Uz samog igrača, i cijela momčad je igrala ispod svojeg nivoa tako da je Newcastle United koji je u posljednje dvije sezone bio na vrhu engleskog nogometa, sezonu 1997./98. završio na 13. mjestu.